OzLabs/hebrew-wiki-articles huggingface dataset:
פול וינקלר

פול וינקלר (בצרפתית: Paul Winkler;7 ביולי 1898, בודפשט - 23 בספטמבר 1982, מלאן) היה עיתונאי ומוציא לאור צרפתי ממוצא יהודי.

==ביוגרפיה==
פול וינלר נולד בבודפשט. משפחתו עברה לאוסטרו-הונגריה מאזור אלזס בעקבות סיפוחו לגרמניה. בשנת 1920 וינקלר נסע להולנד ולמד באוניברסיטת אמסטרדם. בהמשך הוא עבר לפריז בה החל לעבוד בעיתונאות והתאזרח.

וינקלר הקים סוכנות חדשות והוצאה לאור Opera Mundi בשנת 1928. היא זכתה לפופולריות גדולה לאחר תחילת הוצאה לאור של מגזין Le Journal de Mickey באוקטובר 1934. הירחון היה מבוסס על דמויות דיסני. הוא יוצא לאור גם כיום במסגרת הוצאה שבועיות של 60 דפים בכל מהדורה. בנוסף וינקלר החל להוציא חוברות קומיקס נוספות.

בשנת 1938 וינקלר הקים ירחון לנשים Confidences שבשנת 1939 הופץ במיליון העתקים. הוא נסגר בשנת 1986.

בתחילת מלחמת העולם השנייה וינקלר עם משפחתו נמלטו לארצות הברית. בשנת 1943 הוא פרסם ספר The Thousand Year Conspiracy, Secret Germany Behind the Mask. ביחד עם אשתו הוא כתב ספר נוסף Paris Underground שעל בסיסו בשנת 1945 צולם סרט.

לאחר סיום המלחמה וינקלר חזר לצרפת והצליח לקבל בחזרה את רכושו. הוא הקים מחדש את Opera Mundi והתחיל מחדש בהוצאות קומיקס. בשנת 1952 Le Journal de Mickey היה מופץ ב-600 אלף העתקים. הוא היה מופץ מחוץ לצרפת במדינות דוברות צרפתית.

וינקלר הקים הוצאה לאור שהתמחה בביוגרפיות של דמויות פוליטיות.
 
בשנת 1970 הוא ניסה לחדש דמות של "פרופסור נימבוס" שנוצרה בשנת 1934 על ידי אנדרה דה, אך היא לא הצליחה לשחזר את ההצלחה שהייתה לה בשנות ה-30.

בשנת 1997 לפול וינקלר הוענק תואר "אגדות דיסני".

==קישורים חיצוניים==
* [https://web.archive.org/web/20220725035404/https://sites.google.com/site/marciodisneypast/home/disney-legends/paul-winkler ביוגרפיה] 
* [https://www.chroniquedisney.fr/perso/1898-paul-winkler.htm ביוגרפיה] 

קטגוריה:מו"לים צרפתים
קטגוריה:יהודים צרפתים
קטגוריה:בוגרי אוניברסיטת אמסטרדם
קטגוריה:צרפתים שנולדו ב-1898
קטגוריה:צרפתים שנפטרו ב-1982
האגרון

הָאֶגְרוֹן הוא מילון עברי ועברי-ערבי, ספרו הראשון של רב סעדיה גאון. הספר הוא גם חיבור בתורת השירה העברית, אשר פתח פתח להשכלה ולמדע יהודי בימי הביניים.

הספר הוא אוסף של מילים בלשון הקודש עם הקדמות, שנועד לצורך כותבי המליצות כדי להקל עליהם למצוא חרוזים. החיבור נכתב בשתי מהדורות, את הראשונה כתב רס"ג בשנת 902 כשהיה כבן עשרים במצרים, ובהיותו בבבל הרחיבה והוסיף לה את ההקדמה הארוכה בערבית יהודית. רובו של החיבור בעברית, ורק הקדמה אחת שלו בערבית.

בהקדמה ל"אגרון", הוסיף רס"ג בדבר החייאת לשון הקודש, ובמקום לדבר פרסית, יוונית, ערבית ושאר השפות אשר היו נהוגות באותם הימים, לדבר בלשון העברית. הוא קרא שם ללשון העברית בשם "לשון מלאכי הקודש". הוא המשיך לכתוב בהקדמה לגבי הלשון העברית כך: "למלאכות מלכינו, לשירות לווינו, לנגינת כהנינו, ביד נביאנו לחיזיון, בפי שרנו להיגיון".

בנוסף להקדמות כולל הספר שתי רשימות של מילים, מסודרות בסדר אלפביתי. הרשימה הראשונה מסודרת לפי תחילת המילים, ומסייעת ליצירת אקרוסטיכון. הרשימה השנייה מסודרת לפי ההברה המסיימת כל מילה, ובכך מסייעת לחריזה. 

מן הספר שרדו רק שרידים בגניזה הקהירית ובתפוצות ישראל השונות. קטעים ממנו הלכו והתפרסמו עם השנים, ומהדורה מדעית כוללת שלו פורסמה על ידי נחמיה אלוני בירושלים בשנת תשכ"ט. על הכנתה עמל אלוני עשרים וחמש שנים.

==לקריאה נוספת==
* רב סעדיה גאון, האגרון : כתאב אצול אלשער אלעבראני, מהדורה מדעית בצירוף מבוא ופירוש מאת נחמיה אלוני, האקדמיה ללשון העברית, תשכ"ט
* ירחמיאל ברודי, רב סעדיה גאון, מרכז זלמן שזר, 2006, הפרק "הפריצה הראשונה: 'ספר האגרון'", עמ' 91–96. 

==קישורים חיצוניים==
* אסתר גולדנברג, "עיונים באגרון לרב סעדיה גאון", [https://www.jstor.org/stable/24366625 חלק א'], [https://www.jstor.org/stable/24366715 חלק ב'], [https://www.jstor.org/stable/24360565 חלק ג'], לשוננו, תשל"ג-תשל"ד, באתר JSTOR
* 

==הערות שוליים==

קטגוריה:מילונים עבריים
קטגוריה:רב סעדיה גאון
פישסאו

פישסאו על קיר בברזיל
פישסאו (בפורטוגזית: Pichação) הוא שם שניתן לאמנות רחוב בברזיל הנעשית בעזרת פחיות ספריי צבע<ref></ref><ref></ref>.

ציירי הפישסאו מבצעים את כתובות הגרפיטי שלהם בעיקר על קירות ומבנים ריקים ובמקומות גבוהים שאינם נגישים תוך שימוש בטכניקות כמו טיפוס וגלישת מצוקים<ref></ref>.

בניגוד לגרפיטי, הפישסאו אינו חוקי בברזיל ומוגדר כפשע על ידי הממשלה המקומית.

== היסטוריה ==
קליגרפיות הפישסאו הופיעו לראשונה בברזיל בשנות הארבעים כצהרות פוליטיות, רצון להביע עמדה, דעה, ביטוי עצמי או ייצוג של אמן או גוף מסוים<ref></ref>.

בשנות השבעים, דעך השימוש בפישסאו על מנת להעביר מסרים פוליטיים וכמה שנים מאוחר יותר, קבוצת נערים ברזילאים ריססו את שמם ברחבי העיר ובכך החיו את השימוש בכתובות הגרפיטי.

בשנת 2019, החלו להופיע כתובות פישסאו בעיר דבלין, אירלנד וזאת בשל ריבוי הברזילאים שמתגוררים בעיר<ref></ref>.

== ראו גם ==
* גרפיטי
* אמנות ספריי
* אמנות רחוב

== קישורים חיצוניים ==

* 
* [https://www.theguardian.com/cities/2016/jan/06/pixacao-the-story-behind-sao-paulos-angry-alternative-to-graffiti הסיפור מאחורי החלופה של הגרפיטי], באתר The Guardian
* [https://lab.org.uk/brazil-pixacao-sao-paulo’s-urban-calligraphy/ הקליגרפיה העירונית של סאו פאולו], באתר Lab

== הערות שוליים ==

*
קטגוריה:אמנות חזותית
קטגוריה:טכניקות ציור
קטגוריה:תרבות רחוב
קטגוריה:אמנות רחוב
קטגוריה:דרכי מחאה
קטגוריה:ברזיל: תרבות
אדוארד ספרטסיאן

אדוארד מקרטיצ'ביץ' ספרטסיאן (בארמנית: Едуард Мкртичи Сперцян; ברוסית: Едуард Мкртычевич Сперцян; נולד ב-7 ביוני 2000) הוא כדורגלן ארמני, המשחק בעמדת הקשר בקרסנודאר ובנבחרת ארמניה.

== קריירה ==
=== קרסנודאר ===
ספרטסיאן גדל במחלקות הנוער של קרסונדאר. הוא ערך את הופעת הבכורה שלו בליגה הרוסית השלישית במדי קרסנודאר ב' ב-17 במרץ 2018 נגד ביולוג נובוקובאנסק. ובליגה השנייה ב-1 באוקטובר 2018 נגד חימקי.

לאחר שהבקיע 7 שערים ב-9 המשחקים הראשונים של עונת 2020/2021 בליגת המשנה הרוסית במדי קרסנודאר ב', הוא ערך את הופעת הבכורה שלו בליגת העל הרוסית בקרסנודאר ב-18 בספטמבר 2020 מול חימקי, משחק אותו ניצחה קבוצתו 2–7. ב-28 באוקטובר 2020 הוא ערך את הופעת הבכורה שלו בליגת האלופות בהפסד 0–4 לצ'לסי. ב-13 בספטמבר 2021 הוא כבש שער בכורה בקבוצה בתיקו 1-1 עם רוסטוב.

=== נבחרת ארמניה ===
ספרטסיאן ערך את הופעת הבכורה שלו בנבחרת ארמניה ב-31 במרץ 2021 נגד נבחרת רומניה. הוא נכנס כמחליף במחצית וכבש בדקה ה-56, במשחק אותו ניצחה הנבחרת הארמנית 2–3.

== קישורים חיצוניים ==

קטגוריה:כדורגלנים ארמנים
קטגוריה:קשרי כדורגל ארמנים
קטגוריה:כדורגלני קרסנודאר
קטגוריה:כדורגלני נבחרת ארמניה
קטגוריה:רוסים שנולדו ב-2000
קטגוריה:ארמנים שנולדו ב-2000
רקווה (קליפורניה)

רקווה (באנגלית: Requa בשפת יורוק: Rekwoi) היא קהילה לא מאוגדת במחוז דל נורטה בקליפורניה שבארצות הברית. היא שוכנת על הגדה הצפונית של הנהר קלאמת, כקילומטר מהשפך שלו לאוקיינוס השקט, בגובה של 38 מטרים.

רקווה היא יישוב קטן על הגדה הצפונית של הנהר קלאמת. במקום התיישבו אירופאים בשנת 1851 לאחר שהגיעו לאזור מחפשי זהב. רקווה היא מילה בשפתם של בני היורוק שפירושה "שפך הנחל", שמו של כפר אינדיאני שקדם ליישוב הנוכחי (Rekwoi) כקילומטר וחצי במעלה הזרם מרקווה של ימינו.

סניף דואר פעל ברקווה בשנים 1970–1878, הוא נסגר זמנית ב-1883 והועבר מקום ב-1895 וב-1898.

ב-20 במאי 2012 הייתה רקווה היישוב הראשון ביבשת אמריקה הצפונית שחווה ליקוי חמה טבעתי מאז 10 במאי 1994.

רקווה הייתה משכן של אחד מכמה מפעלים לעיבוד אלתית עבור חברת Klamath Packing & Trading Co. שנוסדה בשנת 1881. בשיאה, החברה דיווחה על יותר מ-10,000 דגי אלתית שעובדו ביום, והחזיקה בשיא של 17,000 דגי אלתית ביום אחד ב-1912.

חלק מאדמת רקווה הוא חלק ממערכת הפארקים רדווד, וכולל תצפית מעולה על שפך הנהר קלאמת, המאפשרת הזדמנויות לצפייה, בין היתר, בלווייתנים ובציפורים.

==הערות שוליים==

קטגוריה:קליפורניה: יישובים
ניגון שלוש תנועות

ניגון שלוש תנועות (או: ג' תנועות; נקרא גם: הניגון המשולש) הוא ניגון חב"די שחיבורו מיוחס להבעל שם טוב, המגיד ממזריטש ורבי שניאור זלמן מלאדי, אשר כל אחד מהם חיבר חלק אחר של הניגון. הניגון מוגדר כ"ניגון דבקות", ומשתייך לסוגה "ניגונים מכוונים".

== אודות הניגון ==
הניגון הוא ללא מילים ומורכב משלושה תנועות, לפי מסורת חב"ד את החלק הראשון חיבר הבעל שם טוב, את החלק השני חיבר המגיד ממזריטש והוסיף על החלק הראשון וניגן את שניהם יחדיו, ואת החלק השלישי חיבר רבי שניאור זלמן מלאדי והוסיף על החלקים הקודמים וניגן את שלושתם יחד. שלושת התנועות בניגון הן דומות, אך שונות אחת מהשנייה, בכל תנועה יש עליה לטונים גבוהים יותר.

בספר הניגונים חב"ד הניגון מופיע בשני גרסאות, גרסה אחת מופיעה בחלק הראשון שנדפס בשנת תש"ט (1949), ניגון מספר כ' (20), גרסה זו מוכרת יותר. וגרסה שנייה עם כמה שינויים אך מדויקת יותר, הגרסה מופיעה בחלק השני של ספר הניגונים שנדפס בשנת תשי"ז (1957), ניגון מספר קפ"ב (182), גרסה זו פחות מוכרת. בשנת תשט"ו מופיע תווי הניגון בספר 'הניגון והריקוד בחסידות' מאת מאיר שמעון גשורי.

לגבי התנועה הראשונה של הניגון, לפי הרבי מלובביץ' זו תנועת הניגון היחידה הידועה לנו שחיבר הבעל שם טוב בעצמו.

הניגון נכלל כאחד מ"עשרת הניגונים המכוונים" שחיבר רבי שניאור זלמן מלאדי. בחסידות חב"ד הניגון הוא הראשון מניגוני האדמורי"ם אותם נוהגים לנגן בזמנים מיוחדים.

לפי לב לייבמן לניגון יש דימוי מסוים לניגון אחר של רבי שניאור זלמן מליאדי הנקרא "ניגון דבקות חב"ד לתפילות ראש השנה" ().

אצל הרבי מלובביץ' ניגנו רבות ניגון זה בהתוועדויותיו וכן בזמנים מיוחדים כגון בראש השנה.

==עיבודים מוזיקליים==
ב־1973 הופיע הניגון בתקליט אלבום "ניגוני חב"ד 11" של ניח"ח, ב-1995 בוצע על ידי אנדי סטטמן כהופעת אורח באלבום "חב"ד קלאסיק 2", ב־1996 הופיע באלבום "אוצר ניגוני חב"ד 1" בהשתתפות הגיטריסט אבי סינגולדה ופטר ורטהיימר (חליל וסקסופון), ב-2015 הופיע באלבום "ניגוני נשיאי חב"ד" בביצוע סולו פסנתרן על ידי ירון גרשובסקי, ב־2017 הופיע הניגון באלבום "הניגונים" של משה לאופר בביצוע של אלי מרקוס, ב־2020 הפיע באלבום "התוועדות" של אברהם לייב בורשטיין.

הניגון בוצע גם על ידי ישראל אדלסון עם כנר וחלילן, וכן על ידי אלי מרקוס.

גרסאות כיסוי: ב־2007 הופיע באלבום עצם הנשמה בביצוע של יאיר כלב, ב־2013 הופיע באלבום יפה כלבנה בביצוע של אביתר בנאי, ב־2015 באלבום צמאה 2 בביצוע של דניאל זמיר. ב־2015 עמיר בניון הוציא גרסת כיסוי וואקלית של הניגון, וקרא לזה "ניגון הבעל שם טוב".

== לקריאה נוספת ==
* הרב יואל כהן, בדרכי החסידים חלק ב', עמודים 528–530

== קישורים חיצוניים ==

* [https://he.chabad.org/multimedia/media_cdo/aid/2289750 קטע ווידאו ששרים אצל הרבי מליובאוויטש] את הניגון
* [https://www.chassidus.com/audio/nigun/02-01-Niggun-Three-Tenu-os-Baal-Shem-Tov-Magid-Alter-Rebbe-Heichal-Neginah.htm הניגון] באתר היכל מנחם
* 2016, [https://chamberofsong.wordpress.com/2016/11/18/shalosh-tnuos-שלוש-תנועת/ Shalosh Tnuos שלוש תנועת] 
* 2019, לב לייבמן, [http://nichoach.blogspot.com/2019/06/blog-post.html?m=1 ניגון שלוש תנועות], באתר קיר הניגונים
* [https://www.youtube.com/watch?v=LKNllJg1UhE Sholosh Tenuos - ניגון שלש תנועות] בביצוע אביגדור צייטלין

== הערות שוליים ==

קטגוריה:שירי אביתר בנאי
קטגוריה:שירים בעברית
קטגוריה:ניגוני הרבי שניאור זלמן מלאדי
שלוש תנועות
שלוש תנועות
קטגוריה:הבעל שם טוב
קטגוריה:המגיד ממזריטש
דאונטאון בולטימור

דאונטאון בולטימור (באנגלית: Downtown Baltimore) הוא רובע העסקים המרכזי של העיר בולטימור אשר במדינת מרילנד שבארצות הברית. אזור זה מהווה גם את מושב מוסדות הממשל של העיר.

הגבולות המסורתיים של הרובע הם ממזרח לשדרות מרטין לותר קינג, מדרום לרחוב פרנקלין, ממערב לרחוב פרזידנט ומצפון לאזור אינר הרבור.<ref></ref>
 
במהלך 1904 אזור הדאונטאון של בולטימור כמעט נהרס לחלוטין בשריפה ענקית.

== קישורים חיצוניים ==

* 

==הערות שוליים==

קטגוריה:בולטימור
דאונטאון בוסטון

דאונטאון בוסטון (באנגלית: Downtown Boston) הוא מרכז העסקים הראשי של העיר בוסטון אשר במדינת מסצ'וסטס שבארצות הברית. משרדי המטה של חברות וסוכנויות רבות, בניין עיריית בוסטון, וכמו גם רבות מהאטרקציות התיירותיות של בוסטון ממוקמים באזור זה.

אזור דאונטאון בוסטון גובל בשכונות: , , , ו.

במהלך 1872 נהרס חלק נרחב באזור הדאונטאון של בוסטון בשריפה ענקית - במיוחד באזור שבין הרחובות: , ו.

== אתרים בולטים ==
* 
* פארק בוסטון קומון
* בית האופרה של בוסטון
* 
* מגדל בית המכס
* 
* 

== גלריית תמונות ==
<gallery widths="250px">
NEAqPlazaNov2006.jpg|האקווריום של ניו אינגלנד
1987_BostonCommon_3731954494.jpg|פארק בוסטון קומון
</gallery>

== קישורים חיצוניים ==

קטגוריה:בוסטון
עונת 1982/1983 בליגת המשנה ההולנדית

עונת 1982/1983 בליגת המשנה ההולנדית הייתה העונה ה-27 של ליגת המשנה ההולנדית, שהיא הליגה ההולנדית השנייה.
בסיום עונה זו, DS79, פולנדם ודן בוס העפילו לליגה הראשונה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה בתחילה 17 קבוצות, אך במחזור ה-15 נגרעה אמרספורט, פורקה ותוצאות משחקיה בוטלו. בהתאם לכך כללה הליגה 16 קבוצות, 13 ששיחקו בעונה הקודמת בליגה, אליהן הצטרפו, היורדות מליגת העל, דה חראפסחאפ, מאסטריכט ודן האג. ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

הליגה צומצמה תחילה מ-18 ל-17 קבוצות עקב התפרקותה של פ.צ. אמסטרדם בסיום העונה הקודמת ולאחר מכן ל-16 קבוצות בעקבות התפרקותה של אמרספורט.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||DS79
 ||30||16||10||4||59||37||22||42||rowspan=2 align=right|העפלה לליגת העל
|-bgcolor=#BBF3BB
|2.||פולנדם
 ||30||17||6||7||73||41||32||40
|-bgcolor=#09DWAf
|3.||דן בוס
 ||30||15||8||7||51||28||23||38||rowspan=3 align=right|העפלה לפלייאוף הדירוג
|-bgcolor=#09DWAf
|4.||מאסטריכט
 ||30||13||10||7||52||31||21||36
|-bgcolor=#09DWAf
|5.||קמבור
 ||30||15||6||9||48||35||13||36
|-
|6.||דן האג
 ||30||11||10||9||60||44||16||32
|-bgcolor=#09DWAf
| 7.||פנלו
 ||30||14||3||13||54||56||2-||31||rowspan=1 align=right|העפלה לפלייאוף הדירוג
|-
| 8.||הירנפיין
 ||30||9||12||9||46||50||4-||30
|-
| 9.||סחידאם
 ||30||10||10||10||42||55||13-||30
|-
| 10.||ויטסה ארנהם
 ||30||12||5||13||44||41||3||29
|-
| 11.||מועדון הכדורגל איינדהובן
 ||30||10||8||12||41||54||13-||28
|-
|12.||פיינדאם
 ||30||7||12||11||44||50||6-||26
|-
| 13.||וחנינגן
 ||30||9||5||16||43||62||19-||23
|-
| 14.||דה חראפסחאפ
 ||30||8||5||17||37||56||19-||21
|-
| 15.||טלסטאר ספורטקלאב
 ||30||7||6||17||37||56||19-||20
|-
| 16.||הראקלס אלמלו
 ||30||8||2||20||41||76||35-||18
|-style="background:#FF8888
| -.||אמרספורט
 ||-||-||-||-||-||-||-||-||rowspan=1 align=right|פשטה את הרגל במחזור ה-15 ותוצאת משחקיה בוטלו
|}

===פלייאוף הדירוג===
*הליגה חולקה ל-4 סבבי דירוג, סבב 1 בן 8 מש', סבב 2 בן 8 מש' סבב 3 בן 7 מש' וסבב 4 בן 7 משחקים כ-30 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||דן בוס
 ||6||4||1||1||12||4||8||9||rowspan=1 align=right|העפלה לליגת העל
|-
|2.||קמבור
 ||6||3||2||1||8||5||3||8
|-
|3.||פנלו
 ||6||2||0||4||4||9||5-||4
|-
|4.||מאסטריכט
 ||6||1||1||4||4||10||6-||3
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1982
קטגוריה:תחרויות כדורגל ב-1983
פאביו סילבה

פאביו דניאל סוארס סילבה (בפורטוגזית: Fábio Daniel Soares Silva; נולד ב-19 ביולי 2002) הוא כדורגלן פורטוגלי, המשחק בעמדת החלוץ בוולברהמפטון וונדררס.

== קריירה ==
סילבה, שנולד בגונומאר שבמחוז פורטו, החל את הקריירה שלו בקבוצת פורטו, לפני שעבר ליריבה בנפיקה ליסבון ב-2015, ולאחר שנתיים חזר לפורטו.<ref></ref> סילבה היה חלק מהסגל של הקבוצה שזכה בליגת האלופות לנוער בעונת 2018/2019. לאחר שכבש 20 שערים ב-26 משחקים עבור הקבוצה עד פברואר 2019, הוא זומן על ידי המאמן סרז'יו קונסייסאו להתאמן עם הקבוצה הבוגרת.

=== פורטו ===
הוא ערך את הופעת הבכורה שלו בליגה הפורטוגלית ב-10 באוגוסט 2019 בהפסד 2–1 לז'יל ויסנטה, כשהוא בן 17 שנים ו-22 ימים. בכך עקף את ברונו גאמה כשחקן הצעיר ביותר ששיחק בליגה בתולדות המועדון.<ref></ref> ב-19 בספטמבר במשחק נגד יאנג בויז ברן בשלב הבתים של הליגה האירופית, הוא הפך לשחקן הצעיר ביותר בתולדות המועדון ששותף בתחרויות אירופיות.<ref></ref>

ב-19 באוקטובר כבש סילבה את שערו הראשון בקבוצה הבוגרת במהלך הניצחון 0–5 על קוימברוס בגביע הפורטוגלי. עם השער הזה הוא עקף את רובן נבש ככובש השער הצעיר ביותר בתולדות המועדון בתחרות.<ref></ref> הוא השיג אותו השיא, כשכבש שער עשרה ימים מאוחר יותר בניצחון 0–3 על פמליקאו.<ref></ref>

=== וולברהמפטון וונדררס ===
ב-5 בספטמבר 2020 חתם סילבה בוולברהמפטון וונדררס מהפרמייר ליג, בחוזה לחמש שנים תמורת 35 מיליון ליש"ט, והפך לרכש היקר ביותר בתולדות המועדון.<ref></ref>

הוא ערך את הופעת הבכורה המלאה שלו במועדון ב-17 בספטמבר 2020 בהפסד לסטוק סיטי בגביע הליגה. ארבעה ימים לאחר מכן הוא ערך את הופעת הבכורה שלו בפרמייר ליג, בהפסד 1–3 למנצ'סטר סיטי. ב-18 בנובמבר 2020 הוא כבש את שער הליגה הראשון שלו בהפסד 2–1 לברנלי. בכך הפך סילבה לכובש השער הצעיר ביותר בתולדות המועדון בפרמייר ליג.<ref></ref>

=== אנדרלכט ===
ב-19 ביולי 2022 הושאל סילבה לאנדרלכט מהליגה הבלגית לעונה אחת.<ref></ref>

ב-24 ביולי ערך הופעת בכורה בקבוצה וכבש שער ראשון בניצחון 0–2 על אוסטנדה.

=== נבחרת פורטוגל ===
סילבה שיחק לראשונה בנבחרת פורטוגל עד גיל 15 בשנת 2017. הוא היה חלק מסגל הנבחרת עד גיל 17 שהגיעה לרבע גמר אליפות אירופה 2019, וכבש שער אחד.

== חיים אישיים ==
אביו של סילבה, חורחה, היה כדורגלן גם כן, ששיחק בעמדת הקשר האחורי, והיה שותף לאליפות ההיסטורית של בואבישטה ב-2001. אחיו של פאביו, ששמו גם כן חורחה, כדורגלן גם הוא בעמדת הקשר האחורי.<ref></ref>

== תארים ==
פורטו
* אליפות פורטוגל: 2019/2020
* גביע פורטוגלי: 2019/2020

;פ.ס.וו איינדהובן
* הגביע ההולנדי: 2022/2023

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:כדורגלני פורטו
קטגוריה:כדורגלני וולברהמפטון וונדררס
קטגוריה:כדורגלני אנדרלכט
קטגוריה:כדורגלני פ.ס.וו. איינדהובן
קטגוריה:פורטוגזים שנולדו ב-2002
Be The Bank

BTB (בראשי תיבות: Be The Bank, בתרגום לעברית: "תהיה הבנק") היא חברה ישראלית המפעילה פלטפורמת הלוואות עמית לעמית (P2P)<ref></ref>.

== היסטוריה ==
בי.טי.בי. מקשרים הלוואות בישראל בע"מ הוקמה בפברואר 2014 על ידי עו"ד שלומי תורג'מן ואלון כץ. BTB עזרה לקדם חקיקה שתאפשר לציבור הישראלי לעסוק בתחום ההלוואות עמית לעמית<ref></ref>.

בנובמבר 2020 זכתה BTB במכרז של משרד הכלכלה והתעשייה עבור מיזמים או גופים עסקיים שיסייעו לבעלי עסקים שהעסק שלהם נפגע בעקבות משבר הקורונה, ואושר לה סך של 15 מיליון שקל עבור מתן הלוואות בהיקף של 246 מיליון שקל<ref></ref>.

באוקטובר 2022 משרד האוצר החליט להשיק קרן הלוואות חדשה בערבות המדינה לעסקים קטנים ובינוניים ובחר ב-BTB כאחת מנותני האשראי.

בדצמבר 2022 דורגה BTB במקום ה-28 ברשימת "100 החברות הצומחות בישראל" של עיתון גלובס וחברת המידע הבינלאומית Statista.

באוקטובר 2023 אימצו BTB וקרן רש"י את נתיב העשרה על מנת לסייע לשיקומו, תוך שהן מעמידות על חשבונן את התשתיות הארגוניות וכוח האדם לטובת הקמת קרן הסיוע המשותפת לשיקום המושב.<ref></ref>

== פעילות ==
החברה מלווה את כספי המשקיעים בעיקר לבעלי עסקים ישראלים<ref></ref>, לאחר חישוב דירוג אשראי ובדיקת יכולת ההחזר של העסק באמצעות מערכות טכנולוגיות שהחברה פיתחה. על מנת לצמצם את החשיפה לסיכון של כל משקיע מתפזרים כספי המשקיעים בין אלפי הלוואות שונות.

== פעילות בינלאומית ==
בדצמבר 2021 חתמה החברה על הסכם שיתוף פעולה עם חברת האשראי החוץ בנקאי Rentco Africa, במסגרתו הקימה מערכת טכנולוגית המאפשרת ל-Rentco מתן וניהול אשראי באופן דיגיטלי<ref></ref>.

== פרסים בינלאומיים ==
בדצמבר 2020 זכתה הטכנולוגיה לפיזור סיכונים שפיתחה החברה במקום הראשון בתחרות "פרסי טכנולוגיה בנקאית" (באנגלית: Banking Tech Awards) בקטגוריית "השימוש הטוב ביותר בטכנולוגיית מידע בבנקאות אישית/ניהול הון. (באנגלית: Best Use Of IT In Private Banking/Wealth Management)<ref></ref>

באוקטובר 2021 עלתה BTB לגמר בתחרות "פרסי טכנולוגיה בנקאית" (באנגלית: Banking Tech Awards) בקטגוריות "השימוש הטוב ביותר באינטליגנציה מלאכותית" (Best Use Of AI) ו-"השימוש הטוב ביותר בנתונים". (Best Use Of Data)<ref></ref>

== קישורים חיצוניים ==
* 
* 
* 
* 
* 

== הערות שוליים ==

2022 07
קטגוריה:חברות פיננסיות
קטגוריה:חברות ישראליות
קטגוריה:ישראל: חברות שהוקמו ב-2014
קטגוריה:חברות פינטק ישראליות
היחידות הימיות של המשמר הלאומי של רוסיה

היחידות הימיות של המשמר הלאומי של רוסיה (ברוסית: Морские части Войск Национальной Гвардии России) הוא כינוים הנפוץ של השירות הימי של פיקוד המשמר הלאומי של רוסיה ועוסק באכיפת חוק בתחומי המים הטריטוראליים של רוסיה, בעיקר במניעת הברחות וסחר בנשק לא חוקי. מסייע רבות למשמר החופים של שירות הביטחון הפדרלי. היחידות הוקמו לראשונה כחלק מכוחות הפנים, בשנת 1978.

==היסטוריה==
ניתן לייחס את שורשיו של שירות זה להחלטה מ-5 במאי 1976 של הפוליטביורו של המפלגה הקומוניסטית של ברית המועצות. ההחלטה הביאה ליצירת ועדה בין-משרדית שנועדה לבדוק מוכנותם של הגופים התת-ימיים בברית המועצות כהמלצה להקמת גוף דמוי משמר חופים עם סמכויות מורחבות. כתוצאה מכך, הוקמו היחידות הראשונות של סירות וצוללנים ימיים ב-1978 של מה שהיה אז השירות הימי של כוחות הפנים במשרד הפנים של ברית המועצות (Морские части внутренних войск МВД CCCP). על השירות הימי הוטלה המשימה לספק סדר וביטחון ציבורי, תוך אבטחת המים פנימיים ודרכי המים בתוככי ברית המועצות, היה זה הגוף הימי העיקרי למבצעי חילוץ ימיים.

ב-1981 אומצו הדרגות הייעודיות כמו גם מראה המדים, ב-1983 קיבל השירות את דגלו המיוחד (רקע חום עם סמל הצי) ובשנת 1985, דרגות הקצונה עוגנו באופן רשמי. בשנת 1984, באמצעות צו כללי של ראש כוחות הפנים, הוקמו שתי אוגדות שהורכבו מסירות סיור. ב-1988, הוקמה מחלקה נפרדת לענייני סיור ימי והיא כללה מרכז להכשרת צוללנים (שהוקם בשנת 1987). ב-18 במאי 1989 ממשלת ברית המועצות אישרה את המבנה הארגוני המלא של השירות.

ב-1 באוקטובר 1996 הוקמה חטיבת ההכשרה הימית העצמאית החמישית בעיר סברובאיקאלסק. צוערי חטיבה זו מאומנים בתחומי התמחות רבים לרבות צלילה, מכונאות וסיור ימי.

ב-15 באפריל 2016, היחידות הועברו ממשרד הפנים לאחריותו של המשמר הלאומי, שאך זה הוקם ומדווח ישירות למועצה הרוסית לביטחון לאומי.

==משימות==
#להבטיח את בטיחותם של מתקנים ציבוריים ומבני תקשורת חשובים, הממוקמים בקווי החוף ובמימי הפדרציה הרוסית, המים הטריטוריאליים, הנהרות, האגמים וגופי מים עיליים אחרים
#השתתפות בסיוע באסון ובמצבי חירום אחרים בנתיבי מים (בשיתוף פעולה עם המשרד למצבי חירום ומשמר החופים של שירות משמר הגבול של שירות הביטחון הפדרלי)
#ביצוע פעולות ומבצעים למלחמה בטרור ומאבק בסחר לא חוקי בנשק במים הפנימיים ובחופי רוסיה
*להשתתף במשותף עם משטרת רוסיה במשימות שמירה על הסדר הציבורי והביטחון בנתיבי המים החשובים הממוקמים באזורים עם משאבי טבע יקרים
#סיוע באבטחת גבולות עם משמר הגבול ומשמר החופים
#במידת הצורך מבצע פעולות חילוץ והצלת חיים בתחומי המים האסטרטגיים יחד עם המשרד למצבי חירום

==גלריה==
<gallery class="center" widths="200" heights="140">
File:Катер специального назначения проекта 21980 «Грачонок».jpg
File:Судно на воздушной подушке «Сиверко-25».jpg
File:Транспортно-десантный катер БК-16.jpg
File:Судно Росгвардии в Северобайкальске.jpg
File:Катер проекта «Афалина».jpg
File:Катер проекта 21980 «Грачонок» в Рыбинске.jpg
</gallery>

==ראו גם==
* חיל הנחתים של רוסיה
* משמר החופים של רוסיה

==לקריאה נוספת==
*МВД России, энциклопедия. Москва: Объед. редакция МВД России, «Олма-пресс», 2002. 
*Скрынник А.М., Стракович В.В., Пухарев И.В. Правовые основы деятельности морских воинских частей внутренних войск МВД России. Ростов-на-Дону, 2007.

==קישורים חיצוניים==

==הערות שוליים==

*
המנון פלאו

פלאו שלנו (בפלאואנית: ) הוא ההמנון הלאומי של פלאו. מנגינתו אומצה רשמית ב-1981 והולחנה על ידי ימסיי או. אזקיאל, ומילותיו נכתבו על ידי כמה מחברים.

== היסטוריה ==
המנון פלאו הולחן על ידי ימסיי או. אזקיאל (9 בינואר 1921 – 20 במאי 1984), מלחין, מוזיקאי ומורה למוזיקה, בתקופת המעבר מטריטוריית הנאמנות של איי האוקיינוס השקט לרפובליקה של פלאו תחת טריטוריית הנאמנות. ועדה בראשות חבר בית הנבחרים של פלאו דמי אוטובד הוקמה במטרה לאמץ המנון לאומי למדינה בהתאם לחוקה. חברים נוספים בוועדה היו, חוץ מאוטובד ואזקיאל, ההיסטוריונים והמוזיקאים ריוסנג סלבדור, קבקול אלפונסו והרמנה אומטרו. חברי הוועדה כתבו ביחד את מילות ההמנון. ההמנון אומץ רשמית ב-1 בינואר 1981, כאשר חוקת פלאו נכנסה לתוקף.<ref name="Constitution"></ref><ref></ref>

== מילים ==
{| class="wikitable"
!מקור בפלאואנית<ref name="Library"></ref><ref name=":0"></ref>
! תרגום לאנגלית<ref name=":0" /><ref></ref>
!תרגום לעברית
|- style="vertical-align:top; white-space:nowrap;"
|<poem></poem>
|<poem>I
Palau is coming forth with strength and power,
By the old ways abides still every hour.
One country, safe, secure, one government
Under the glowing, floating soft light stands.

II
Let's build our economy's protecting fence
With courage, faithfulness and diligence
Our life is anchored in Palau, our land
We with our might through life and death defend

III
In spirit let's join hands, united, one
Care for our homeland...from forefathers on
Look after its concord, its glory keep
Through peace and love and heart's devotion deep

IV
God bless our country, our island home always
Our sweet inheritances from the ancient days
Give us strength and power and all of the rights
To govern with all eternity with might</poem>
|Iפלאו יוצאת עם כוח ועוצמה,לפי הדרכים הישנות עדיין פועלת בכל שעה.מדינה אחת, מוגנת, בטוחה, ממשלה אחתעומדת מתחת לאור הרך הזוהר והמרחף.
IIהבה נבנה את גדר ההגנה של כלכלתנובאומץ, בנאמנות ובחריצותחיינו מעוגנים בפלאו, ארצנואנו בכוחנו דרך חיים ומוות מגנים

IIIברוח הבה נשלב ידיים, מאוחדים, כאחדדאגה למולדתנו מאבות אבותינו והלאהתשמור על הקונקורד שלה, תפארתהדרך שלום ואהבה ומסירות לב עמוקה

IVאלוהים, ברך את ארצנו, בית האי שלנו לתמידהירושה המתוקה שלנו מימי קדםתן לנו כוח ועוצמה ואת כל הזכויותלמשול בכל הנצח בעוצמה
|}

== קישורים חיצוניים ==
* [http://nationalanthems.me/palau-belau-rekid/ הזרמת, מילים ומידע עבור ההמנון הלאומי של פלאו] ([https://web.archive.org/web/20180209021508/http://nationalanthems.me/palau-belau-rekid/ קישור לארכיון])
* [http://www.nationalanthems.info/pw.htm דף nationalanthems.info של פלאו]

== הערות שוליים ==

פלאו
קטגוריה:שירי 1980
קטגוריה:פלאו: סמלים לאומיים
מגנונה (שיר)

"מגנונה" (באנגלית: "Maganoona" או "Maganuna") הוא סינגל שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ביולי 1996, על ידי חברת התקליטים ביג פוט רקורדס, כסינגל המוביל מתוך האלבום מגנונה.<ref name=":1"></ref> את השיר כתבה אינטרנשיונל לבדה, לצד עופר ניסים שהלחין והפיק אותו.<ref name=":1" />

== רקע ==
"מגנונה" נכתב על ידי דנה אינטרנשיונל, והופק על ידי עופר ניסים.<ref name=":1" /> בשיר, טוענת אינטרנשיונל בפני שוטרים ערביים כי היא "איננה משוגעת". בהתאם ללאומם של השוטרים, מילות השיר נכתבו בשפה הערבית. בחלקים בו נשמעו קולות סירנה משטרתית. בריאיון על "מגנונה" הסבירה אינטרנשיונל מדוע בחרה לפתוח אותו עם קול תרנגולת ("קוקורוקוקו"): בשנת 1995 בילתה בבר בגרמניה, והופיעה שם בחורה טרנסית, שנולדה באמריקה הדרומית. היא פתחה את ההופיעה שלה בצרחות המדמות קרקור תרנגול. אינטרנשיונל אהבה את המשפט והחליטה לכתוב סביבו שיר, הכולל מוטיביים מהמוזיקה המזרחית.<ref name=":1" />

== וידאו קליפ ==
ניסים, מפיק השיר, התראיין לידיעות אחרונות ביוני 1996 וסיפר כי "מגנונה" נכתב כתשובה לעם המצרי, שטען כי אינטרנשיונל משוגעת לאחר הוצאת "סעידה סולטנה" – שיר שהופץ ברחבי מצרים באופן פיראטי. הוא הוסיף ואמר כי ל"מגנונה" יופק וידאו קליפ על רקע הפירמידות.<ref name=":1" />

בשנת 1996 ביקרה דנה במצרים כדי להצטלם למגזין אופנה. חלק מהצילומים היו אמורים לשמש כקליפ לשיר. כשהביקור קיבל סיקור תקשורתי עצום מהעיתונות המצרית, רבים טענו שאינטרנשיונל הגיעה למצרים מטעם המוסד, על-מנת לרגל אחר המדינה. לפני הביקור הייתה אינטרנשיונל מוכרת ברחבי המדינה בזכות הוצאת "סעידה סולטנה" ו"דנה אינטרנשיונל", ובמקביל אליו נאסר לשמוע אותם בנימוק שהזמרת מעבירה מסרים מיניים מדי לבני הנוער המצריים. הצילומים לווידאו קליפ הופסקו, ואינטרנשיונל קיבלה איסור כניסה למדינה.<ref name=":1" />

== הצלחה מסחרית ==
"מגנונה" הושמע רבות בתחנות הרדיו השונות בישראל. הוא אף הגיע למקום השני במצעד הפזמונים הבין-לאומי השבועי של רשת ג' – המיקום הגבוה ביותר אליו הגיע אמן ישראלי במצעד. בנוסף, הגיע למקום ה-38 במצעד הפזמונים הבין-לאומי השנתי לשנת 1996.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|יולי 1996
|תקליטור
|ביג פוט
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי דנה אינטרנשיונל
קטגוריה:שירים בערבית
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:שירים על שוטרים
קטגוריה:סינגלים בהוצאת ביג פוט רקורדס
The Church

The Church ("דה צ'רץ" או בעברית: "הכנסייה") היא להקת רוק פסיכדלי אוסטרלית, שהוקמה בעיר סידני ב-1978.

== היסטוריה ==
הסינגל הראשון של הלהקה She Never Said, יצא ב-1980. בשנה שלאחר מכן הם הוציאו את האלבום הראשון שלהם Of Skins and Heart בו בלטו הסינגלים The Ungarded Moment, Too Fast for You ו-Tear It All Away.

הלהקה יוצרת רוק נאו-פסיכדלי עם נגיעות פופיות, בדומה לאמנים מקבילים מהתקופה כגון: R.E.M., Rain Parade, Green on Red, The Dream Syndicate, Game Theory, The Triffids, Three O'Clock, Plimsouls, Hoodoo Gurus, The Long Ryders, ז'אנר שהתבסס בסצנת הרוק של אותן שנים. הצליל של The Church מאופיין בטונים חזקים שעם האלבומים הבאים, The Blurred Crusade (מ-1982), Seance (מ-1983) ו-Remote Luxury (מ-1984), מוצאים את ביטוים המלא.

הסינגל "Under the Milky Way" הביא אותם להצלחה עולמית<ref>דייוויד קנט, Used for Australian Singles and Albums charting from 1974 until Australian Recording Industry Association (ARIA) created their own charts in mid-1988. In 1992, Kent back calculated chart positions for 1970–1974.</ref> והושמע רבות גם בגלי צה"ל בישראל. עד היום הוא נשאר השיר הידוע ביותר שלהם.

בשנות ה-90 התפתח צליל הלהקה לכיוונים חדשים, תוך שמירה על היסודות הקיימים. השימוש באלקטרוניקה הודגש במיוחד באלבומים כמו Priest = Aura ו-Sometime Anywhere. חברי הלהקה הגיעו לגישור טוב בין הסאונד של האייטיז שלהם לבין הניסוי של שנות התשעים ביצירות שהופקו לאחר 2000: After Everything Now This, Forget Yourself ו־Uninvited, Like the Clouds, אלבומים הנחשבים לשלמים ובוגרים יותר.

חברי הקבוצה הצטרפו לקריירת סולו אינטנסיבית ולפרויקטים מקבילים. ראוי לציון הם Kilbey's Hex וג'ק פרוסט, Koppes's Wells.

באוקטובר 2014 יצא אלבום האולפן ה-25 של הלהקה בשם "Further / Deeper", שהוקלט תוך שמונה ימים בלבד בסוף 2013. האלבום מסמן את כניסתו ללהקתו של הגיטריסט איאן האג במקומו של מרטי ווילסון פייפר, אשר, לפי קילבי, הכריז שהוא לא זמין להקלטת אלבום חדש ולסיבוב ההופעות שלו.

== חברי הלהקה ==
* סטיב קילבי - שירה מובילה, גיטרה בס, קלידים, גיטרה (1980-הווה)
* פיטר קופס - גיטרות, קלידים, שירה (1980–1992, 1997-הווה)
* טים פאולס - תופים, כלי הקשה, שירה, גיטרה (1994-הווה)
* איאן הוג - גיטרות, שירה (2013-הווה)

===== חברים לשעבר =====
* ניק וורד - תופים, כלי הקשה, קולות רקע (1980–1981)
* ריצ'רד פלוג - תופים, כלי הקשה (1981–1990)
* ג'יי די דאגרטי - תופים, כלי הקשה (1990–1993)
* מרטי ווילסון-פייפר - גיטרה, שירה, גיטרה בס (1980–2013)

== דיסקוגרפיה ==
<div class="mw-content-ltr">
* Of Skins and Heart (1981)
* The Blurred Crusade (1982)
* Seance (1983)
* Heyday (1985)
* Starfish (1988)
* Gold Afternoon Fix (1990)
* Priest=Aura (1992)
* Sometime Anywhere (1994)
* Magician Among the Spirits (1996)
* Hologram of Baal (1998)
* After Everything Now This (2002)
* Forget Yourself (2003)
* Jammed (2004)
* Uninvited, Like the Clouds (2006)
* Untitled #23 (2009)
* Further/Deeper (2014)
* Man Woman Life Death Infinity (2017)
</div>

== קישורים חיצוניים ==

* 

== הערות שוליים ==

קטגוריה:להקות רוק אלטרנטיבי
קטגוריה:להקות רוק אוסטרליות
קטגוריה:להקות גל חדש
קטגוריה:להקות שהוקמו בשנת 1980
בוב רפלסון

בוב (רוברט) רפלסון (באנגלית: Bob Rafelson, 21 בפברואר 1933 – 23 ביולי 2022) היה במאי קולנוע אמריקאי וכותב.

== ביוגרפיה ==
רפלסון נולד בניו יורק למשפחה יהודית.

== קריירה מקצועית ==
=== בימוי סרטים ===
בשנות ה-60 היה רפלסון אחד מצמד יוצרי קומדיית המצבים The Monkees, בו כיכבו המאנקיז.

בהמשך, ביים רפלסון את הסרט הפסיכדלי Head, בו גם כיכבו המאנקיז ולצד חברו הטוב ג'ק ניקולסון.

ב-1970 ביים רפלסון את סרטו המוכר ביותר - "רסיסי חיים", בכיכובו של ג'ק ניקולסון.

ב-1981 זכה להצלחה גדולה עם המותחן "הדוור מצלצל פעמיים", בכיכובם של ג'ק ניקולסון וג'סיקה לאנג.

ב-2002 יצא סרטו האחרון, דרמת הפשע "No good deed" בכיכובם של סמואל ל.ג'קסון ומילה ג'ובוביץ,

== חיים אישיים ==
רפלסון התגרש מאשתו הראשונה טובי קאר ב-1955. התגורר באספן, קולורדו היה נשוי לגבריאל טאורק, ולהם שני בנים.

רפלסון נפטר בנסיבות טבעיות ב-23 ביולי 2022.

==קישורים חיצוניים==

* 

== הערות שוליים ==

קטגוריה:במאים אמריקאים
קטגוריה:אמריקאים שנולדו ב-1933
קטגוריה:אמריקאים שנפטרו ב-2022
גוויק

גוויק (בקורנית: Gwig, "כפר ביער")<ref></ref> הוא כפר בקורנוול על גדות נהר הלפורד,<ref></ref> הממלכה המאוחדת.

חמישה קילומטרים ממזרח להלסטון.<ref></ref> בכפר יש פאב בשם "הברבור השחור" <ref></ref>(Black Swan),<ref></ref> חנות כולבו, אתר קמפינג<ref></ref> <ref></ref>וסניף דואר.

יש בו גם מקלט לכלבי ים בשם קורניש שהוקם ב־1958.<ref></ref> אוכלוסייתו מונה כ-615 נפשות (נכון ל-2021) ומשתרע על שטח של 11.33 קילומטרים מרובעים.<ref></ref>

== היסטוריה ==
מפגש רחובות בגוויק
גוויק נמצא בתחילתו של הנהר הלפורד,<ref></ref> קיים שם נמל מאז זמנה של האימפריה הרומית. ושגשג בתקופת בית טיודור, עם בית מכס משלו.<ref></ref> במאה השלוש עשרה תושבי הלסטון קנו את הנמל.<ref></ref>
נוף ממתקן כלבי הים "קורניש"
במהלך תנופת הכרייה פעל על שפת הנהר בית חרושת לייצור פח.<ref></ref>

במילון הטופוגרפי של אנגליה מ-1848 תואר הכפר:<ref></ref> "גוויק הוא נמל קטן במחוז קרייר בקורנוול, שלושה וחצי מיילים (חמישה וחצי קילומטרים.) מזרחית מהלסטון. דיג הסרדינים מתבצע שם באופן נרחב 200 סירות מועסקות בדיג הדגים המתחבאים בנחלים ובמפרצים הקטנים ברחבי הנמל. חוץ מדייג רוב הכלכלה של הכפר מורכבת מייצוא של עופרות נחושת, תירס, אבני בניין וצדפות, וייבוא של עצים, פחם ואבן גיר."

במהדורת אוגוסט 1880 של העיתון "האיש הקורני" (The Cornishman) תואר הכפר (עם פורת'לבן) כביתו של נמל חשוב שמספק פחם, סיד, עץ, צפחה ומוצרים נוספים למכרות ולתושבים באזור. אוניות פורקות עצים ב"Merthen Hole" ומשם הם מושטים במעלה הנהר לגוויק על דוברות, הרציף המערבי נמא בבעלתו של מר באסט מטהידי.<ref name=":0" /><ref></ref>

== פעילות מוזיקלית ==
לגוויק יש להקת כלי נשיפה,<ref name=":0"></ref> שמופיעה באזור ומנגנת בחלק מהשירותים שמעניקה הכנסייה האנגליקנית בכנסיית המיסיון המקומית. הלהקה גם מארגנת כל שנה "שבוע להקה" הכולל שלושה הופעות של להקות מקומיות בשדה המשקיף על נהר הלפורד, לאחר מכן יש יריד עם דוכנים, צליית חזירים ובסוף השבוע גם ירי בצלחות חרס.

תזמורת הכינורות של קורנוול הוקמה ב-2007 על ידי הכנר הדסון סוואן.<ref></ref> הוא היה חבר בלהקה הסקוטית "The Tannahill Weavers" (האורגים של טננהיל) אבל כיום הוא גר בקורנוול ועובד כמורה לנגינה בכינור כחלק משירות המוזיקה של קורנוול.<ref></ref> התזמורת עושה חזרות מדי שבוע בבית הספר של הלסטון.
האבן המנוקבת של טולבן

== עתיקות ==
אבן שלושת הפינות המנוקבת של טולבן היא מגלית יוצאת דופן. היא נמצאת כ-800 מטרים צפונית לגוויק מאחורי חוות טולבן קרוס.<ref></ref>

== בספרות ==
גוויק הוזכר בספר "המשמעות של ליף" (The Meaning of Liff) של דאגלס אדמס וג'ון לויד, שם הוא משמש כשם עצם ל"קולב מעילים ממוחזר לאנטנה של מכונית" קטע ברומן של צ'ארלס קינגסלי "הרוורד איש וייק" (Hereward the Wake) מתאר את גוויק והיערות הסמוכים אליו. קינגסלי קיבל את חלק מהחינוך בבית הספר המקומי בהלסטון הסמוכה.<ref></ref>

== קישורים חיצוניים ==

* 

== הערות שוליים ==
דון קיחוטה (שיר)

"דון קיחוטה" הוא סינגל שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור באוגוסט 1996, על ידי חברת התקליטים ביג פוט רקורדס, כסינגל השלישי מתוך האלבום מגנונה.<ref name=":0" />

== רקע ==
דון קישוט (או דון קיחוטה) הוא דמות מרומן ספרדי שפורסם ב-1605.<ref name=":1"></ref> במרוצת השנים הפכה לסמל המשמש לתיאור אדם בלתי-מציאותי, שנלחם מלחמות צדק ללא כל בסיס ריאלי לנצח בהן. בעיבוד לשיר נשמעת מנגינה ספרדית, ובהופעות הראשונות של אינטרנשיונל איתו נהגה ללבוש חליפות ספרדיות מסורתיות.<ref name=":1" />

== הצלחה מסחרית ==
ב-18 באוגוסט 1996 נכנס השיר למצעד הפזמונים השבועי של רשת ג' במקום העשירי. ב-8 בספטמבר עלה למקום הראשון, שם שהה שבועיים רצופים. ב-17 בנובמבר יצא מהמצעד לאחר 10 שבועות רצופים. במצעד הפזמונים העברי השנתי ה'תשנ"ז הגיע "דון קיחוטה" למקום ה-26.

== גרסאות כיסוי ==
*השיר בוצע על ידי נינו אורסיאנו עצמו
*בשנת 2003 ביצעה הזמרת שירי מימון את השיר במסגרת הגמר הגדול של כוכב נולד.
*בשנת 2014 ביצעה הזמרת אודליה דרוקר במסגרת האודישנים של ישנן בנות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|אוגוסט 1996
|תקליטור
|ביג פוט
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי נינו אורסיאנו
קטגוריה:שירים שהולחנו על ידי נינו אורסיאנו
קטגוריה:שירים שהופקו על ידי עופר ניסים
דון קיחוטה
סינדרלה
קטגוריה:שירים על נסיכים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת ביג פוט רקורדס
The Real Slim Shady

The Real Slim Shady (בעברית: סלים שיידי האמיתי) הוא שיר של הראפר האמריקאי אמינם מאלבומו השלישי The Marshall Mathers LP. הוא יצא כסינגל המוביל חודש לפני יציאת האלבום.

"The Real Slim Shady" היה השיר הראשון של אמינם שהגיע למקום הראשון בממלכה המאוחדת והוא גם הגיע למקום הרביעי ב-Billboard Hot 100, מה שהעניק לו את הלהיט הגדול ביותר שלו עד לאותה נקודה. השיר היה ה-14 הנמכר ביותר בשנת 2000 בבריטניה. הוא זכה במספר פרסים, כולל פרסי MTV Video Music עבור הסרטון הטוב ביותר והסרטון הגברי הטוב ביותר, וכן פרס גראמי להופעת סולו ראפ הטובה ביותר. באוקטובר 2011, NME מיקמה אותו במקום ה-80 ברשימת "150 השירים הטובים ביותר של 15 השנים האחרונות". הוא היה רשום במקום ה-396 ב-500 השירים הגדולים של NME בכל הזמנים.

== רקע ==
"The Real Slim Shady" לא נועד במקור להיות חלק מ-The Marshall Mathers LP. ג'ימי איובין מאינטרסקופ רקורדס רצה שלאמינם יהיה שיר להציג את האלבום, בדומה לאופן שבו "My Name Is" היה הסינגל הראשון ב-The Slim Shady LP. אמינם, ד"ר דרה, טומי קוסטר ומייק אליזונדו כתבו את "The Real Slim Shady" שעות ספורות לפני שהעותק הסופי של האלבום הגיע. הסינגל הראשון נועד להיות "הידוע ביותר".

== קליפ השיר ==
השחקנית הקומיקאית קתי גריפין, שידועה גם בהעלבת מפורסמים במעשה שלה, מופיעה בסרטון כאחות מטפלת במחלקה פסיכיאטרית. גריפין אמרה במהלך ראיון ב-21 ביולי 2005 ב-The Tonight Show עם ג'יי לנו שאמינם בחר בה לסרטון כי הראפר חברו סנופ דוג אמר לו שהיא "ממש מצחיקה".

== מיקומי שיא ==

== קישורים חיצוניים ==

קטגוריה:שירי 2000
קטגוריה:סינגלים מ-2000
קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי ד"ר דרה
קטגוריה:שירים על אלימות במשפחה
קטגוריה:שירים על היפ הופ
קטגוריה:שירים על המדיה
קטגוריה:שירים על מוזיקאים
קטגוריה:שירי היפ הופ אמריקאיים
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:זוכי פרס הווידאו קליפים של MTV לקליפ השנה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת שיידי רקורדס
בוטושאן (כדורגל)

בוטושאן (ברומנית: Fotbal Club Botoșani) המכונה בוטושאן, (ברומנית: FC Botoșani) או בפשטות Botoșani, הוא מועדון כדורגל רומני מהעיר בוטושאן שבמחוז בוטושאן, המשחק בליגת העל הרומנית.

== היסטוריה ==
לפני מלחמת העולם השנייה, הקבוצה המקומית של העיר הייתה ונוס. לאחר סיום המלחמה, הקבוצה נקראה Flamura Roșie, לאחר מכן ,Textila ולאחר מכן Unirea, ושיחקה בעיקר בליגות חובבים ובליגה הרומנית השלישית. ב-1973 שונה שם הקבוצה ל- CS Botoșani. בעונת 1974/1975 היא סיימה במקום הראשון בליגה השלישית ועלתה לראשונה לליגת המשנה הרומנית, ונשרה לאחר עונה אחת. בוטושאן שיחקה בליגה השנייה במשך 11 עונות, בתום עונת 1989/1990 ירדה הקבוצה לליגה השלישית ולאחר מכן לרביעית, והמועדון החליט על פירוק.

=== הקמה מחדש ועלייה לליגה הראשונה ===
מועדון הכדורגל החדש בוטושאן הוקם בשנת 2001 בתמיכת המועצה המקומית.<ref></ref> הקבוצה שיחקה בליגה השנייה של הכדורגל הרומני במשך תשע עונות רצופות. ובעונת 2005/2006 היא סיימה במקום הרביעי, שהיה המיקום הגבוה ביותר של המועדון, עד לעונת 2012/2013 אז סיימה במקום הראשון ועלתה לראשונה בתולדותיה לליגת העל הרומנית, והייתה לקבוצה הראשונה ממחוז בוטושאן שמשחקת בליגה הבכירה ברומניה.

המועדון ערך את הופעת הבכורה בליגה הראשונה ב-21 ביולי 2013, וסיימה בתיקו 0-0 עם צ'.פ.ר. קלוז'. במחזור הבא, ב-26 ביולי, ניצחה הקבוצה לראשונה משחק בליגה הבכירה כשניצחה 1–2 את גז מתאן מדיאש. הקבוצה הצליחה להישאר בליגה בסיום העונה וסיימה במקום ה-12.

בעונת 2014/2015, העונה השנייה של המועדון בליגה הראשונה, הקבוצה העפילה לראשונה לליגה האירופית לאחר שמספר מועדונים לא הצליחו להשיג את האישורים הנדרשים.<ref></ref> הקבוצה סיימה בליגה במקום השמיני.

ב-2 ביולי 2015 ערך המועדון את הופעת הבכורה שלו בתחרויות אירופיות, בסיבוב המוקדמות הראשון של הליגה האירופית בתיקו 1-1 נגד ספרטקי צחינוואלי הגאורגית. המשחק השני שהתקיים בגאורגיה, השיגה הקבוצה את הניצחון האירופי הראשון שלה כשניצחה 3–1 ועלתה לסיבוב השני שם הודחה על ידי לגיה ורשה לאחר 0–4 בסיכום שני המשחקים.

את עונת 2019/2020 סיימה הקבוצה במקום הרביעי, ובכך השיגה את המיקום הגבוה ביותר בתולדות המועדון, והעפילה פעם נוספת לליגה האירופית, בפעם השנייה בתולדות המועדון. בסיבוב הראשון הדיחה בוטושאן את אורדבסי שימקנט הקזחית, בטרם הודחה על ידי שקנדיה הצפון מקדונית.

== קישורים חיצוניים ==
* 

== הערות שוליים ==

קטגוריה:קבוצות כדורגל רומניות
קטגוריה:קבוצות כדורגל שהוקמו ב-2001
קאזה פיה א.ק.

קאזה פיה אתלטיקו קלוב (בפורטוגזית: Casa Pia Atlético Clube; לעיתים מכונה קאזה פיה א.ק. או בקיצור קאזה פיה), הוא מועדון כדורגל מהעיר ליסבון, פורטוגל שנוסד בשנת 1920. המועדון משחק בפרימיירה ליגה, הליגה הבכירה של פורטוגל.

אצטדיון הבית של המועדון הוא אצטדיון פינה מניקה שנקרא על שמו של דיוגו אינסיו דה פינה מניקה, מייסד ארגון הצדקה קאזה פיה דה ליסבון (אנ'), שעל שמו נקרא המועדון, והוא מכיל 2,574 מקומות, החל מעונת 2022/2023 לאור העפלתו של המועדון לליגה הבכירה, המועדון יעבור לארח את משחקיו באצטדיון הלאומי בליסבון בו 37,593 מושבים.

== היסטוריה ==
המועדון הוקם באופן רשמי ביולי 1920 והוא קשור בקשר הדוק לארגון הצדקה קאזה פיה דה ליסבון המקדם זכויות והגנה על ילדים וצעירים, והוא נחשב לאחד מהמעוזים של ספורט, תרבות וסולידריות בפורטוגל.

רב ההצלחות הספורטיביות של המועדון המכונה האווזים (בפורטוגזית: Os Gansos) התרחשו בשני העשורים הראשונים לקיומו, כששנה לאחר הקמתו זכה המועדון באליפות האזורית ובגביע ליסבון כאשר ביולי של אותה שנה זכה המועדון גם ב"גביע ה-27 ביולי" לאחר שניצח את פורטו אלופת הצפון בתוצאה 2–1 במה שנחשב למשחק אליפות לא רשמי.

בעונת 1938/1939 עם שינוי שמה של הליגה הבכירה של פורטוגל לפרימיירה דיביסאו, נמנו האווזים על שמונת המועדונים שהשתתפו בה. את העונה סיימה קאזה פיה במקום השמיני והאחרון ונשרה לליגה השנייה ומאז לא שבה לליגה הבכירה במשך למעלה משמונה עשורים, כשאת רוב שנותיה בילתה בליגות הנמוכות. בעונת 2018/2019 זכו האווזים באליפות הליגה השלישית, והעפילו לסגונדה ליגה, ליגת המשנה הפורטוגלית. העונה הראשונה עונת 2019/2020 לא הייתה מוצלחת עבור האווזים, כאשר ב-12 במרץ 2020 לאחר 24 מחזורים הם איישו את המקום ה-18 והאחרון בליגה עת הופסקה הליגה בעקבות מגפת הקורונה. ב-5 במאי של אותה שנה הודיעה ההתאחדות הפורטוגלית שהעונה לא תחזור לפעילות, ושקאזה פיה יחד עם קובה דה פיאדדה שאיישו את שני המקומות האחרונים בליגה בעת הפסקתה ירדו לליגה השלישית.<ref></ref> למזלה של קאזה פיה ב-29 ביולי הודיעה ההתאחדות שבעקבות בעיות בירוקרטיות של המועדונים ויטוריה סטובל וק.ד. אבש הם ירדו לליגה השלישית במקומם של קאזה פיה וקובה דה פיאדדה.<ref></ref> בעונת 2020/2021 הצליחה קאזה פיה להשתפר ולסיים במקום ה-9 בליגת המשנה, ובעונה שלאחר מכן עונת 2021/2022 חל כבר שיפור של ממש בביצועיה של הקבוצה, הקבוצה סיימה במקום השני בליגה, מקום המזכה בהעפלה לפרימיירה ליגה, הליגה פורטוגלית הבכירה, בעונת 2022/2023 לראשונה מזה 83 שנה.

== סגל הקבוצה ==
מעודכן ל-4 בפברואר 2024 <ref></ref>

 (קפטן)
 (בהשאלה מספורטינג בראגה)

 (בהשאלה מנגויה גרמפוס)

 (בהשאלה מספורטינג ליסבון)

== קישורים חיצוניים ==

* 

== הערות שוליים ==

קטגוריה:קבוצות כדורגל שהוקמו ב-1920
קטגוריה:ליסבון: ספורט
קטגוריה:קבוצות כדורגל פורטוגזיות
יחזקאל קצב

יחזקאל קצב (בערבית: حسقيل قصاب, תעתיק: חסקיל קצב; 1899, בגדאד - 1969, ישראל) היה אחד ממדקלמי המקאמים העיראקיים המפורסמים ביותר במאה העשרים. חלוץ השירה הנאו-קלאסית במקאם, ואחד הזמרים הבולטים מקרב יהודי עיראק.

==ביוגרפיה==
חסקל שאול קצב נולד בבגדאד בעשור האחרון של המאה התשע-עשרה. שנת לידתו המדויקת אינה ידועה, אך יש הסבורים כי נולד בשנת 1899. הוא עלה לישראל בעקבות רדיפת היהודים בעיראק, שהחמירה עם הכרזת העצמאות. בישראל המשיך לקרוא את המקאם ולהקליט שירים שהושמעו ברדיו הישראלי, עד מותו בישראל ב-1969.

==קישורים חיצוניים==

==הערות שוליים==

קטגוריה:זמרים יהודים עיראקים
קטגוריה:אומנים יהודים שפעלו בארצות ערב
קטגוריה:ילידי 1889
קטגוריה:נפטרים ב-1969
מנפנפת

"מנפנפת" הוא סינגל שהוקלט על ידי הזמרת-יוצרת הישראלית דנה אינטרנשיונל.<ref name=":0"></ref> הוא יצא לאור ביולי 1996, על ידי חברת התקליטים ביג פוט רקורדס, כסינגל השני מתוך מגנונה.<ref name=":0" />

== רקע ==
מילות השיר עוסקות בבחורה שאוהבת את חיי הלילה, הירח והכוכבים.<ref name=":1"></ref> היא מתחברת לאנרגיות חיוביות ו"מנפנפת" ממנה אנרגיות שליליות, דיכאון ולשון הרע.<ref name=":1" /> ל"מנפנפת" הופק וידאו קליפ בשחור-לבן, ששודר בערוץ 2.<ref name=":1" />

== הצלחה מסחרית ==
ב-4 באוגוסט 1996 נכנס השיר למצעד הפזמונים השבועי של רשת ג' במקום החמישי. ב-25 באוגוסט עלה למקום הראשון, שם נשאר שבועיים רצופים. ב-13 באוקטובר יצא "מנפנפת" מהמצעד לאחר שבעה שבועות רצופים. במצעד הפזמונים העברי השנתי ה'תשנ"ו הגיע השיר למקום ה-22.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|יולי 1996
|תקליטור
|ביג פוט
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי יואב גינאי
קטגוריה:שירים שהולחנו על ידי אלונה דניאל
קטגוריה:שירים שהופקו על ידי עופר ניסים
קטגוריה:וידאו קליפים בשחור-לבן
קטגוריה:שירים על הירח
קטגוריה:שירים על לילות
קטגוריה:סינגלים בהוצאת ביג פוט רקורדס
כל מה שיש בי

כל מה שיש בי הוא אלבום האולפן השביעי של הזמר הישראלי קובי פרץ. את האלבום הוציאה בשנת 2006 לאור חברת התקליטים הליקון. בין השירים שנכללו באלבום ניתן למנות "כל מה שיש בי", "אמא", "זקוק לך" ו"את כמו אש". האלבום אף זכה לתואר פלטינה לאחר שמכר כ-50 אלף עותקים ברחבי ישראל.

== רשימת רצועות ==

== משתתפים באלבום ==

* קלידים, עבודים: שי ראובני, עמית הראל
* תופים: אשר פדי
* בס גיטרה: אבי יפרח
* גיטרות: אבי סינגולדה
* בוזוקי ובגלמה: אריק כהן
* אקורדיון: בוריס אלייב
* דרבוקה: חזי יעקב
* כלי הקשה: אורן בלבן, יהודה תמיר
* בגלמה: מוסטפא
* כלי נשפה: אמיר גבירצמן
* כינורות: ילמז, מומין ססלר
* קולות: יהודה תמיר, דלית כהנא, מאיה אברהם, צ'ולי זכאי

== קישורים חיצוניים ==

== הערות שוליים ==

קטגוריה:אלבומי 2006
קטגוריה:אלבומי קובי פרץ
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת הליקון
שייח גדיאגה

שייח גדיאגה (בצרפתית: Cheikh Gadiaga; נולד ב-30 בנובמבר 1979) הוא כדורגלן עבר סנגלי ששיחק בעמדת הקשר.

==קריירה==
גדיאגה התחיל את הקריירה שלו בקבוצות כדורגל מקומיות בסנגל. בינואר חתם בינביאן סנטרי מליגת העל הסינית.

במהלך העונה חתם במולנבק מהליגה הבלגית השנייה, במדיה שיחק שלוש עונות. בקיץ חתם בלירסה מליגת העל הבלגית במדיה שיחק שנתיים שבסיומן חתם במונס במדיה מיעט לשחק. לאחר מכן, עבר לוויסה לעונה אחת.

בקיץ הצטרף להפועל פתח תקווה מליגת העל. ב-26 באפריל 2006 ערך את הופעת הבכורה שלו בקבוצה בהפסד 4-1 להפועל כפר סבא בו הבקיע את שער הבכורה שלו בקבוצה. בסיום העונה, ירדה פתח תקווה להליגה הלאומית וגדיאגה שוחרר מהקבוצה.

לאחר שעזב את פתח תקווה, גדיאגה שיחק באלקי לרנקה, א.א.ל. לימסול וארמיס ארדיפו הקפריסאיות ולאחר מכן בארגוטליס, פנצ'איקי, פנארגיאקוס ואסטרס אמליאדס.

לזכותו של גדיאגה 2 הופעות בנבחרת סנגל, אותן ערך בשנת .

==קישורים חיצוניים==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני ר.ו.ד. מולנבק
קטגוריה:כדורגלני לירסה
קטגוריה:כדורגלני מונס
קטגוריה:כדורגלני הפועל פתח תקווה
קטגוריה:כדורגלני אלקי לרנקה
קטגוריה:כדורגלני א.א.ל. לימסול
קטגוריה:כדורגלני ארמיס ארדיפו
קטגוריה:כדורגלני ארגוטליס
קטגוריה:כדורגלני פנצ'איקי
קטגוריה:כדורגלני נבחרת סנגל
קטגוריה:ספורטאים סנגלים בבלגיה
קטגוריה:ספורטאים סנגלים בישראל
קטגוריה:ספורטאים זרים בקפריסין
קטגוריה:ספורטאים זרים ביוון
קטגוריה:כדורגלנים זרים בישראל
קטגוריה:ילידי 1979
ג'וש פרקינס

ג'וש פרקינס (באנגלית: Josh Perkins; נולד ב-25 באוגוסט 1995) הוא כדורסלן אמריקאי המשחק בעמדת הרכז בהפועל גלבוע גליל.

==קריירה==
פרקינס בחר לשחק כדורסל עבור אוניברסיטת גונזגה. בעונתו הראשונה שיחק חמישה משחקים בלבד, מפני ששבר את לסתו לאחר ששחקן יריב בעט בו בטעות בעת שזינק לעבר הסל, והוא הושבת לכחמישה חודשים.<ref></ref><ref></ref> בסוף הקריירה שלו באוניברסיטה הוא הפך לשיאן האסיסטים של הקבוצה בכל הזמנים.<ref></ref>

לאחר שלא נבחר בדראפט 2019 ב-NBA, פרקינס הצטרף לסגל שרלוט הורנטס לקראת ליגת הקיץ של ה-NBA. הוא חתם על חוזה בקבוצה אך שוחרר,<ref></ref><ref></ref> וחתם בגרינסבורו סווארם, שלוחתהּ של ההורנטס בליגת הפיתוח של ה-NBA.<ref></ref> ב-28 בפברואר 2020 הועבר יחד עם טיילר נלסון בטרייד לטקסס לג'נדס תמורת קווינסי אייסי ובחירת סיבוב שני בדראפט ליגת הפיתוח של ה-NBA ב-2020.<ref></ref>

ב-3 באוגוסט 2020 חתם בגליביצה מליגת העל הפולנית.<ref></ref> ב-4 בינואר 2021 חתם בפרטיזן בלגרד הסרבית, המתמודדת בליגת העל הסרבית, ביורוליג ובליגה האדריאטית. ב-17 ביולי 2021 חתם בניו באסקט ברינדיזי מהסרייה א'.<ref></ref> הוא העמיד ממוצעים של 10.3 נקודות, 5.7 אסיסטים, 3.7 ריבאונדים ו-1.1 חטיפות למשחק. ב-7 בפברואר 2022 חתם בפטקים ספור מליגת העל הטורקית.<ref></ref> ב-15 במאי 2022 חתם בברוחוס דה גואיאמה מליגת העל הפוארטו ריקנית.<ref></ref>

ב-24 ביולי 2022 חתם בהפועל גלבוע גליל. ב-8 באוקטובר קלע פרקינס שתי שלשות בדקה האחרונה של המשחק, אחת שקבעה הארכה בסיום הזמן החוקי, בניצחון קבוצתו על הפועל גליל עליון 117–115 בתום שתי הארכות במסגרת המחזור הראשון של הליגה. בסך הכל קלע פרקינס במשחק 20 נקודות.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:דנוור: כדורסלנים
קטגוריה:כדורסלני אוניברסיטת גונזגה
קטגוריה:כדורסלני גרינסבורו סווארם
קטגוריה:כדורסלני טקסס לג'נדס
קטגוריה:כדורסלני פרטיזן בלגרד
קטגוריה:כדורסלני ניו באסקט ברינדיזי
קטגוריה:כדורסלני הפועל גלבוע גליל
קטגוריה:אמריקאים שנולדו ב-1995
כמה אהבה (אלבום של קובי פרץ)

כמה אהבה הוא אלבום האולפן השמיני של הזמר הישראלי קובי פרץ. את האלבום הוציאה בשנת 2008 לאור חברת התקליטים הליקון. שיר הנושא של האלבום, "כמה אהבה", זכה להצלחה גבוהה בישראל. ב-24 באפריל 2008 נכנס השיר למצעד הפזמונים של רשת ג' במקום ה-14. ב-5 ביוני עלה למקום הרביעי - המקום הגבוה ביותר בו דורג במצעד. ב-31 ביולי, לאחר 12 שבועות רצופים, יצא השיר מהמצעד. במצעד הפזמונים העברי השנתי ה'תשס"ח הגיע "כמה אהבה" למקום ה-23. האלבום אף קיבל מעמד פלטינה לאחר שנמכר בלמעלה מחמישים אלף עותקים ברחבי ישראל.

== רשימת רצועות ==

== הערות שוליים ==

==קישורים חיצוניים==

קטגוריה:אלבומי קובי פרץ
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת הליקון